
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 172.750 τ.μ. στη θέση ΚΑ- 
ΤΣΟΥΛΙ ΚΑΛΥΒΑ τέως κοινότητας Τρυπητής και νυν Δήμου Μή¬ 
λου της νήσου Μήλου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Βόλου (Ν. Μα¬ 


γνησίας)... 2 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του ρυμοτομικού σχεδίου του δήμου Βουλιαγμέ¬ 
νης (Ν. Αττικής). 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 681 (1) 

Κήρυξη αναδασωτέας έκτασης εμβαδού 172.750 τ.μ. στη θέση ΚΑ- 
ΤΣΟΥΛΙ ΚΑΛΥΒΑ τέως κοινότητας Τρυπητής και νύν Δήμου Μήλου 
της νήσου Μήλου. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης όπως 


τροποποιήθηκε και συμπληρώθηκε μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» και 
ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Τη σχετική πρόταση της Δ/νσης Δασών Κυκλάδων με την οποία προ- 
τείνεται η κήρυξη της έκτασης που αναφέρεται στο θέμα ως αναδασωτέας, 
αποφασίζουμε: 

Κηρύσσουμε αναδασωτέα με σκοπό την φυσική αναγέννηση της βλάστη¬ 
σης και την προστασία της δημόσιας δασικής έκτασης που .καταστράφηκε 
απο πυρκαγιά τη δημόσια δασική έκταση εμβαδού 172.750 τ.μ. που βρί- -ί 
σκεται στη θέση ΚΑΤΟΥΛΙ δήμου Μήλου, νήσου Μήλου και προσδιορίζεται 
από τα στοιχεία 1, 2, 3 .... 36, 37, 1 και έχει όρια: 

Ανατολικά: Δημόσια δασική έκταση 

Δυτικά: Δημόσια δασική έκταση - αγροτικές εκτάσεις 

Βόρεια: Δρόμος αγροτικός 

Νότια: Αγροτικές εκτάσεις, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 27 Μαρτίου 1990 
Ο Νομάρχης 

ΦΕΒΡΩΝΙΑ ΠΑΤΡΙΑΝΑΚΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που βρί¬ 
σκεται εντός του ρυμοτομικού σχεδίου του Δήμου Βόλου (Ν. Μαγνη¬ 
σίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού ανω- 
τάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού των 
συντελεστών δομήσεων εις εμβαδά κατά την εφαρμογή του Ν. 880/1979» 
(Α’ 138), όπως τροποποιήθηκε με το από 19.6.1987 Π. Δ/γμα(Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων με¬ 
ταφοράς συντελεστού δομήσεως κατά το Ν.880/1979» (Α’ 154) όπως 
τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συστά- 
σεως Υπουργείου Χωροταξίας, Οικισμού και Περιβάλλοντος» (Α' 57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρνηση 
και Κυβερνητικά Όργανα» (Α' 137). 

6. Την υπ’ αριθ. 10485/11.3.1989 πράξη συναίνεσης των Αρτέμιδος 
Αποστόλου Παπαθανασίου και Ελένης Αποστόλου Παπαθανασίου αποκλει¬ 
στικών κυρίων του παρακάτω περιγραφομένου ακινήτου. 

7. Την υπ’ αριθμ. 7/1989 γνωμοδότηση του Κεντρικού Συμβουλίου 
Χωροταξίας, οικισμού και Περιβάλλοντος. 

8. Την υπ’ αριθμ. 39877/12.9.1989 απόφαση του Υπουργού Περιβάλ¬ 
λοντος, Χωροταξίας και Δημοσίων Εργων για προέγκριση της σχετικής τε¬ 
χνικής μελέτης. 

9. Την κατόπιν αυτοψίας του Εμμ. Αρχολέκα επιβεβαίωση των εμπλε- 
κομένων στον υπολογισμό του μεταφερομένου συντελεστή δόμησης στοι¬ 
χείων του ακινήτου που βρίσκεται επί των οδών Ιάσονος και Αρτεμίσιας του 
ρυμοτομικού σχεδίου του δήμου Βόλου με πρόταση του Υπουργού Περιβάλ¬ 
λοντος Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυνομέ- 
νου), που βρίσκεται επί των οδών Ιάσονος και Αρτεμίσιας του ρυμοτομικού 


σχεδίου του δήμου Βόλου (Ν. Μαγνησίας) και έχει χαρακτηρισθεί ως έργο 
τέχνης με την υπ’ αρ. ΥΠΠΟ/ΔΙΑΑΠ/Γ/1718/27864/11.9.1987 από¬ 
φαση της Υπουργού Πολιτισμού (Β 529) του οποίου την αποκλειστική κυ¬ 
ριότητα έχουν οι παραπάνω αιτούσες τη μεταφορά του συντελεστή δόμησης 
όπως το βαρυνόμενο ακίνητο φαίνεται με στοιχεία 1, 2, 3, 4, 5, 1 στο σχε¬ 
τικό πρωτότυπο διάγραμμα σε κλίμακα 1:100, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
21485/1990 πράξη του και που συνοπτικό του αντίτυπο δημοσιεύεται με 
το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφοράς 
συντελεστή δόμησης είναι τα εξής: 

α) Εμβαδόν οικοπέδου: 166,00 τ.μ. 

β) Συντελεστής δόμησης της περιοχής βάσει του οποίου πραγματοποιεί¬ 
ται η μεταφορά: 3,40. 

γ) Ποσοστό κάλυψης: 70%. 

δ) Δομήσιμες επιφάνειες που αντιστοιχούν σ’ αυτό είναι: 166 τ.μ. X 3,40 
- 564,40 τ.μ. 

ε) Δομημένη επιφάνεια: 216,94 τ.μ. (124,12 τ.μ. από ισόγειο και 
92,82 τ.μ. από όροφο). 

στ) Μεταφερόμενη δομήσιμη επιφάνεια 564,40 τ.μ. - 216,94 τ.μ. - 
347,46 τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αρτέμιδος Αποστόλου Παπαθανασίου και Ελένης Αποστόλου 
Παπαθανασίου για εμβαδόν 347,46 τ.μ. από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

(3) 

Έγκριση πραγματοποίησης μεταφοράς συντελεστή δόμησης σε ακίνητο που 

βρίσκεται εντός του ρυμοτομικού σχεδίου του δήμου Βουλιαγμένης (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού ανω- 
τάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού των 
συντελεστών δομήσεων εις εμβαδά κατά την εφαρμογή του Ν. 880/1979» 
(Α' 138), όπως τροποποιήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων με¬ 
ταφοράς συντελεστού δομήσεως κατά το Ν. 880/1979» (Α' 154) όπως 
τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρνηση 
και Κυβερνητικά Όργανα» (Α' 137). 

6. Την υπ’ αριθ. 19486/14.4.1989 αίτηση του ενδιαφερομένου Παύ¬ 
λου Βασιλειάδη. 

7. Την υπ’ αριθ. συν. 15 πράξη 258/1989 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την υπ’ αριθ. 39861/13.7.1989 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρϊνεται η πραγματοποίηση μεταφοράς συντελεστή δόμησης που 
εγκρίθηκε με το από 18.8.1988 Π. Δ/γμα (Δ’ 628) από το βαρυνόμενο 
ακίνητο που βρίσκεται εντός του ρυμοτομικού σχεδίου του δήμου Αθηναίων 
μεταξύ των οδών Λουϊζης Ριανκούρ Πάγκα, Γερουλάνου και Λασκαρίδου 
ιδιοκτησίας Ιωάννου Λαμπρόπουλου και Χρήστου και Σωτηρίου Μπάρλα 
για το οποίο έχει εκδοθεί ο υπ’ αριθ. 620/1989 σχετικός τίτλος δικαιώμα¬ 
τος μεταφοράς συντελεστή δόμησης σε άλλο ακίνητο (ωφελούμενο) που βρί¬ 
σκεται εντός του εγκεκριμένου σχεδίου, του δήμου Βουλιαγμένης (Ν. Αττι¬ 
κής) επί της οδού Ηούς 19 ιδιοκτησίας Παύλου Βασιλειάδη όπως το ωφε¬ 
λούμενο ακίνητο φαίνεται με στοιχεία Α, Β, Γ, Δ στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον Προϊστάμενο της Δ/ 


νσης Τοπογραφικών Εφαρμογών με την υπ’ αριθ. 69102/1989 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελεστή 
δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφελού¬ 
μενο ακίνητο επί πλέον της επιτρεπόμενης βάσει των ισχυόντων στην πε¬ 
ριοχή όρως δόμησης 53,00 τ.μ. που αντιστοιχούν σε 96,73 τ.μ. του βαρυ- 
νομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μεταφορά 
είναι τα εξής: 

α) Εμβαδόν οικοπέδου: 854,10 τ.μ. 

β) Ποσοστό κάλυψης: 30% 

γ) Συντελεστής δόμησης: 0,4620 

δ) Μέγιστο ύψος: 7,50 μέτρα 

ε) Το κτίριο πρέπει ν’ ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:100 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
69102/1989 πράξη του και που συνοπτικό του αντίτυπο δημοσιεύεται με 
το παρόν διάταγμα. 

Άρθρο 2. 

Εγκρϊνεται η χορήγηση νέου τίτλου δικαιώματος μεταφοράς συντελεστή 
δόμησης στο όνομα του Παύλου Βασιλειάδη για το υπολειπόμενο και μη 
χρησιμοποιηθέν εμβαδόν των 11,27 τ.μ. από ορόφους σε αντικατάσταση 
του υπ’ αριθ. 620/1989 τίτλου ο οποίος ακυρώνεται: 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 11 Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 








































